ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660027749

ขอให้พิจารณายกเลิกค่าปรับ กรณีการชำระค่าเช่าแผงจำหน่ายสินค้าล่าช้า ให้แก่ผู้ค้าที่จำหน่ายสินค้า ภายในตลาดนัดจตุจักร แขวงจตุจักร เขตจตุจักร กรุงเทพมหานคร เนื่องจากในช่วงที่มีการแพร่ระบาดของโรคติดเชื้อไวรัสโคโรนา 2019 (COVID-19) ทำให้ผู้ร้องและผู้ค้ารายอื่นที่จำหน่ายสินค้าภายในตลาดนัดจตุจักร ประสบปัญหาไม่สามารถเปิดร้านเพื่อจำหน่ายสินค้าได้ ซึ่งแต่ละเดือนจะต้องชำระค่าเช่าแผง เดือนละ 1,800 บาท (หนึ่งพันแปดร้อยบาทถ้วน) ให้กับกรุงเทพมหานคร โดยจะมีเจ้าหน้าที่กรุงเทพมหานคร มานั่งประจำที่กองอำนวยการจตุจักร (ระบุข้อมูลตามผู้ร้องแจ้ง) และทราบข้อมูลมาจากเจ้าหน้าที่รับจ่ายเงินประจำกองอำนวยการจตุจักรว่า หากผู้ค้ารายใดไม่ชำระค่าเช่าแผงให้ตรงเวลาที่กำหนดไว้ จะต้องชำระค่าปรับล่าช้า วันละ 90 บาท (เก้าสิบบาทถ้วน) ปัจจุบันมีผู้ค้าฯ ค้างชำระค่าเช่าแผงจำนวนหลายราย หากประสงค์จะชำระค่าเช่าแผงที่ค้างชำระจำนวนหลายเดือน  ผู้ค้าฯ จะไม่สามารถแบ่งชำระค่าเช่าแผงได้ จะต้องชำระค่าเช่าแผงเป็นเงินก้อนเท่านั้น จากกรณีดังกล่าวส่งผลทำให้ได้รับความเดือดร้อนเป็นอย่างมาก จึงประสงค์ใหน่วยงานที่เกี่ยวข้องพิจารณาให้การช่วยเหลือ เพื่อบรรเทาความเดือดร้อนต่อไป ประสบปัญหามาเป็นระยะเวลาประมาณ 6  เดือนขึ้นไป 

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata